Üks väike konks on muidugi see, et see auto asub Lätis. Ja võib olla parem ongi, sest tegemist on ABT tuuningukoja päris hoogsa lähenemisega Audi tippmaasturi tippversioonile. Ma ei tea, kas me oleme selleks rahvusena valmis.
Tegemist on piiratud tootmisarvuga sõidukiga ning ABTi nägemus on, et maailmas on 125 inimest, kes võiks endale sellist sõidukit tahta. Samas, 740 hobujõudu kõlab ikka päris hästi.
Välimus vastab võimsusele muidugi ideaalselt ning on palju rajum, kui selle konkurent samast kontsernist ehk Lamborghini Urus. Samuti algavad Uruse hinnad tühise 205 000 euro juurest, aga see Audi maksab ümmargused 250 000 eurot. 920 Nm pöördemomenti, 315 km/h tippkiirus ja isegi kehtiv tehasegarantii lubavad ilmselt peadpööritavat sõidukogemust.